NAGRADE 48. ZLATNOG PERA BEOGRADA – 13. MEĐUNARODNOG BIJENALA ILUSTRACIJE

Na otvaranju 48. izdanja tradicionalne manifestacije Zlatno pero Beograda – 13. međunarodnog bijenala ilustracije 2015, 19. novembra, u Galeriji Narodne banke Srbije, Međunarodni žiri za nagrade i Udruženje likovnih umenika primenjenih umetnosti i dizajnera Srbije (ULUPUDS) dodelili su sledeće nagrade

GRAN PRI 48. ZLATNOG PERA BEOGRADA  – 13. MEĐUNARODNOG BIJENALA ILUSTRACIJE 2015. уметници Сари Мацети (Sarah Mazzetti) из Италије;
3 ravnopravne nagrade MEĐUNARODNO ZLATNO PERO BEOGRADA

umetnicima Magozu iz Španije Miroslavi Raković iz Srbije i Žili Hodai (Zhila Hodaee) iz Irana;
3 ravnopravne PLAKETE ZLATNOG PERA Beograda
 umetnicima Jeleni Ristić i Milici Golubović iz Srbije i Davidu Mek Milanu (David Mc Millan) iz Velike Britanije.
Na 48. Zlatnom peru Beograda prvi put je dodeljena i nagrada Saveta Zlatnog pera za izvanredni doprinos umetnosti ilustracije, VITEZ ZLATNOG PERA BEOGRADA. Nosilac nagrade je dama, doajen ilustracije Bosiljka Kićevac Popović.
Nagrade izdavača i časopisa:

Nagrada Kreativnog centra Srbije, iz Beograda, tradicionalno priznanje za neobjavljeni ilustratorski rad, ove godine je dodeljena umetnici Jeleni Vasiljević.
Prvi put na Zlatnom peru Beograda dodeljene su i nagrade izdavačkih kuća Klett, Beograd, i Pčelica, iz Čačka, kao i časopisa Elementi, Centra za promociju nauke, Beograd.

Nagrada izdavačke kuće Klett dodeljena je Milici Radenković.

Nagrada izdavačke kuće Pčelica dodeljena je Mariji Stojisavljević.

Nagradu časopisa Elementi dobila je Jelena Vasiljević, koja je na ovom Zlatnom peru nosilac dveju nagrada prijatelja Zlatnog pera Beograda.

